BODOLAND_रादाब, कक्राझार, जुलाइ 01 : भारतनि दाब दाब जायगायाव थानाय बर’ आइजो लिरगिरिफोरखौ गंसे जौसाङाव लाबोनो थांखिजों 30 जुन बुधबारखालि साहित्य अकादेमि आरो बर’ आइजो लिरगिरि गौथुमनि बान्जायनायाव गिबि खेबनि थाखाय दुलाराय बर’ आइजो लिरगिरि मोननि वेबलाइन जथुम खुंनाय जालाङो। मख’नो गोनां दि, दासान्दि साहित्य अकादेमिआ खुफुंगासिनो थानाय वेबलाइन भारतनां लिरगिरि जथुम मावथांखिनि आवथायावनो बे हाबाफारिखौबो खुंफुंनाय जादों।